
	BIRŠTONO SAVIVALDYBĖS MERAS

	


POTVARKIS
DĖL DETALIOJO PLANO KEITIMO, FINANSAVIMO IR PLANAVIMO TIKSLŲ NUSTATYMO

2024 m. gruodžio    d. Nr.      
Birštonas

Vadovaudamasi Lietuvos Respublikos teritorijų planavimo įstatymo 24 straipsnio 5 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9, 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo, 313 punktu, Birštono kurorto bendrojo plano sprendinių korektūros keitimu, patvirtintu Birštono savivaldybės tarybos 2019 m. gruodžio 20 d. sprendimu Nr. TS-213 „Dėl Birštono kurorto bendrojo plano sprendinių korektūros keitimo patvirtinimo“, atsižvelgdama į Birštono savivaldybės administracijos direktoriaus 2024 m. lapkričio 28 d. įsakymą Nr. (6.4.E.)-AVE-221 „Dėl teritorijų planavimo proceso inicijavimo“ ir Planavimo iniciatoriaus 2024 m. spalio 24 d. prašymą:
1. [bookmark: _Hlk183708321][bookmark: _Hlk183707996]Leidžiu keisti žemės sklypo Birštone, Vytauto g. 22, detalųjį planą, patvirtintą Birštono savivaldybės administracijos direktoriaus 2006 m. liepos 26 d. įsakymu Nr. AV-175 „Dėl žemės sklypo prie esamų pastatų suformavimo, teritorijos tvarkymo ir naudojimo režimo nustatymo Vytauto g. 22, Birštone, detaliojo plano tvirtinimo“ (toliau – Detalusis planas).
2. Nustatau Detaliojo plano keitimo tikslus:
2.1. [bookmark: _Hlk183708969] pakeisti Detaliuoju planu suprojektuoto žemės sklypo kitos pagrindinės žemės naudojimo paskirties žemės naudojimo būdą iš komercinės paskirties objektų teritorijos į daugiabučių gyvenamųjų pastatų ir bendrabučių teritorijos naudojimo būdą;
2.2. [bookmark: _Hlk183709011]nustatyti planuojamos teritorijos naudojimo reglamentą (-us).
3. Nurodau:
3.1. kad šio potvarkio 1 punkte nurodyto Detaliojo plano keitimą finansuoja Planavimo iniciatorius;
[bookmark: _Hlk153995873]3.2. Birštono savivaldybės administracijos Architektūros ir kraštotvarkos skyriui užtikrinti šio potvarkio viešinimą Lietuvos Respublikos teritorijų planavimo įstatymo 31 straipsnio 4 dalyje nustatyta tvarka.
Šis potvarkis per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisves al. 36, Kaunas) arba Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui bet kuriuose teismo rūmuose (Kauno rūmai. A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

